દાહોદ. લાયન્સ ક્લબ ઓફ દાહોદ દ્વારા સમગ્ર શહેરના આરોગ્ય, સફાઈ અને સુંદરતાની જવાબદારી નિભાવતા સફાઈ કામદારોનું સન્માન કરવામાં આવ્યું હતું દાહોદના તમામ ૯ વોર્ડના કામદાર મિત્રોનો સન્માન કાર્યક્રમ પ્રમુખ જયકિશન જેઠવાણી તથા મંત્રી સજજાદ ભાટીયાના નેતૃત્વમાં સીંધી સોસાયટી સ્થિત સ્વામી લીલાશા જમણવાડીમાં યોજાયો હતો. જેમાં દાહોદ શહેર ઉપપ્રમુખ પ્રશાંતભાઈ દેસાઈ, શહેર ભાજપ મંત્રી તુલસીભાઈ જેઠવાણી તેમજ સમગ્ર લાયનસ ક્લબના મિત્રોની હાજરીમાં સફાઈકામદારોને સર્ટીફિકેટ, શાલ તેમજ બહેનોને સર્ટિફિકેટ ને સાડી અર્પણ કરી સન્માન કરવામાં આવ્યું. કાર્યક્રમનું સંચાલન પ્રો. આશિષભાઇ મોદી દ્વારા અને આભારવિધિ કુતુબભાઈ રાવત દ્વારા કરવા આવી હતી.